google/wiki40b huggingface dataset:
Pitahaya

Pitahaya (eller dragefrukt) er navn som brukes på fruktene fra flere arter fra slekta Hylocereus i kaktusfamilien. Flere av disse artene kommer opprinnelig fra Sentral-Amerika. Pitahaya ble innført i Vietnam av franskmennene i kolonitiden og er senere blitt veldig utbredt i Vietnam og resten av Asia. De dyrkes i dag mest i Vietnam, Thailand, Gambia og litt i Australia. 
Frukten, som botanisk sett er et bær, er oval og ofte på størrelse med en sitron. Flere varianter har «bladrester» som stikker ut fra frukten. Fruktkjøttet er hos mange varianter hvitt, hos andre rødt, men alltid med mange små, svarte frø på størrelse med sesamfrø. Det finnes flere varianter av pitahaya. De vanligste er trolig rød pitahaya og gul pitahaya. Rød pitahaya finnes i to varianter, en med hvitt fruktkjøtt (H. undatus) og en med rødt fruktkjøtt (H. costaricensis). Begge er røde utenpå og har bladrester. Gul pitahaya (H. (Selenicereus) megalanthus) er gul utenpå, mangler bladrester og har hvitt fruktjøtt. 
Pitahaya spises vanligvis naturell, evt. med litt ingefær. Den har en behagelig avbalansert sødme og er ganske fast i konsistensen. Frukten blir ofte sammenlignet med kiwi, men pitahaya er mindre syrlig.
Mars Odyssey

Mars Odyssey er en amerikansk ubemannet romsonde som går i bane rundt Mars og observerer planeten. Den ble skutt opp 7. april 2001, og har kretset i bane rundt Mars siden 24. oktober 2001.

Oppdagelser

Fra sin bane rundt Mars har Odyssey gjort flere oppdagelser og observasjoner av Mars-overflaten.

2003

I mars 2003 kom bilder bilder tilbake av Gusev-krateret der Mars-roveren Spirit landet i 2003.

2006

I 2006 sendte romsonden bilder av Valles Marineris tilbake.

2007

Mars Odyssey sendte i juni 2007 bilder tilbake av terreng som helt tydelig har blitt endret av flytende væsker. Romsonden har også kartlagt dybden av is på den nordlige polen til Mars.
Corporale

Corporale eller korporale (av lat. corporalis «som hører til kroppen», underforstått Kristi legeme) er den duk av lin som fungerer som underlag for nattverdskaret (patenen) og kalken på alterbordet. 
Bruken under feiringen av nattverden, og motivet for bruken, er knyttet til den katolske kirkes tro om realpresensen.  Corporalet brukes i den hensikt å kunne ta imot de smuler som uheldigvis måtte unnslippe og falle med når presten etter forvandlingen bryter prestehostien (fractio panis), og er slik brettet at alle de fragmenter av Kristi Legeme som unnslipper prestens blikk, ikke blir latt tilbake på alterduken. Korporalet brettes slik ved messens slutt at eventuelle smuler og småbiter pakkes inn. Corporalet skylles senere, og vannet med de eventuelle fragmenter tømmes da etter skikk eller forskrift, enten i en pidscina/cakrarium, eller på annet vis i vigslet jord.
Pleasant Prairie kullkraftverk

Pleasant Prairie  kullkraftverk var et kullkraftverk i Kenosha County i delstaten Wisconsin i det nordlige USA. Det hadde en installert produksjonskapasitet på 1200 MW, fordelt på 2 like store blokker / turbiner. Operatør var Wisconsin Electric Power Co. Kraftverket stengte ned i april 2018.
Anlegget ble bygget ut i årene 1980–1985. Brenselkilden var sub-bitumenøst kull.
Konzerthausorchester Berlin

Konzerthausorchester Berlin (inntil juli 2006 kalt Berliner Sinfonie-Orchester/BSO) er blant de største orkestrene i Berlin. Det ble grunnlagt i 1925 med utgangspunkt i det tidligere Blüthner-Orchester. Orkesteret har tilhold i Konzerthaus Berlin på Gendarmenmarkt.
Moderne ungdom

Innspillingsfakta

Den ble spilt inn i 28. september – 27. november 1942 i Filmstaden i Råsunda.

Handling

Marianne er datter av skipsreder Carleman og hans hustru Annie. Annie er en forfatter kjent for sitt liberale verdisyn. Mor og datter diskuterer om det meste med hverandre, men ikke om kjærlighet. Marianne synes at hun ikke er spesielt interessert i det, selv om hun har følge med legestudenten Bertil. Selv vil Marianne drive med journalistikk.
En helg kommer bokforlegger Berg på besøk. Han har kjent Annie siden ungdomsårene og prater med henne om utgivelsen av hennes seneste bok. Den nyskilte faster Bibbi, Carlemans søster, er på jakt etter en ny mann. Hun utsetter Berg for sine forførelseskunster, som han ikke besvarer. Marianne ber Berg om å hjelpe henne med å finne et arbeid. Bertil forteller at han har tenkt å søke lykken i USA. Marianne skjønner først da hvor meget hun holder av ham og blir lei seg. Hun foreslår at de to skal tilbringe noen dager i ensomhet i familiens sommerhytte. Den høyst moralske Bertil vil først si nei til forslaget, men gir seg raskt på grunn av hennes overtalelsesevne. De bestemmer at Marianne skal lyve om at hun kommer til å tilbringe helgen sammen med noen venner. 
Faster Bibbi hører tilfeldigvis på en telefonsamtale mellom disse to og skjønner raskt deres plan. Hun forteller alt for Annie, som umiddelbart kaller Marianne til seg. Annie er riktignok frigjort og moderne i sine synspunkter, men blir meget bestyrtet over hva datteren vil gjøre. Marianne påpeker for moren at hun var med på liknende ting i sin ungdom. Annie forstår at hun må ta konsekvensen av den frie oppdragelsen som hun har gitt datteren. Hun vil ikke bli kalt hykler og gir derfor Marianne tillatelse til utflukten. Gjennom en stille overenskomst mellom mor og datter blir det bestemt at skipsreder Carleman skal bli holdt utenfor. Faster Bibbi sørger nok en gang for at ingen skal være uvitende om hva som skjer. Når Marianne vender hjem etter helgen med Bertil blir hun møtt av en meget sint far som krever at de to umiddelbart må forlove seg. Det vil ikke Marianne. Hun avviser til og med Bertils frieri en stund senere, fordi hun ikke vil bli tvunget inn i et ekteskap.
Berg forteller at han har skaffet Marianne en stilling som sekretær i USA, noe hun aksepterer med glede. Marianne og Bertil skal reise til USA på samme båt, en båt som blir eid av hennes far. Ved hjelp av Bertil, hvis moral Carleman har lært seg å sette pris på, ordner han et krigsbryllup for sin motstrebende datter. Det er et nygift ektepar som sammen begynner på reisen til USA.
Abildsø Skoles Musikkorps

Abildsø Skoles Musikkorps et er skolekorps som ble stiftet i 1945 og holder til på Abildsø i Oslo. Abildsø er en del av bydel Østensjø.

Om korpset

Abildsø Skoles Musikkorps har mellom 40 og 50 musikanter fordelt på aspirantkorps, juniorkorps og hovedkorps. Musikalsk leder er Magnus Andresen. Korpsets medlemmer går på Abildsø skole, som både er en barne- og ungdomsskole. Siste jubileum var i 2010. Da ble det gjennomført alt fra jubileumskonsert, jubileumsstevne og tur til Spania. Korpset gjennomfører to store loppemarkeder hvert år, et om våren og et om høsten.
Ensomhet

Ensomhet er en følelse av savn av ønsket kontakt med andre. Ensomhet vil si å ha mindre kontakt med andre enn man ønsker, eller at denne kontakten gir så liten sosial verdi at den ikke opphever følelsen av kontaktsavn. Det er ikke nødvendigvis en sammenheng mellom det å være ensom og det å være alene. Man kan være helt alene og fornøyd eller ha en stor omgangskrets og føle seg ensom. Allikevel er mennesker med få kontakter oftere ensomme enn de med stort nettverk.

Typer ensomhet

Med ensomhet menes som regel ufrivillig ensomhet. Filosofen Lars Fr. H. Svendsen mener at en person som har valgt å være for seg selv, ikke kan kalles ensom.
Frivillig ensomhet kan kalles eremitt-tilværelse, og er en selvpåført ensomhet etablert som del av en religiøs eller annen ønsket handling – eksempelvis Bibelens ørken-askese eller middelalderens klosterliv.

Utbredelse

En studie blant 15 000 nordmenn utført av Statistisk sentralbyrå og forskningsinstituttet NOVA i 2007 viste at 21 prosent av de undersøkte opplevde ensomhet. Ensomheten var mer utbredt blant kvinner (24 %) enn menn (18 %). Undersøkelsen viste også at ensomheten er mest utbredt i aldersgruppen fra 80 år og oppover (32 %), men den er også utbredt i aldesgruppen 18–29 år (23 %). Tilsvarende tendenser er også funnet i andre internasjonale studier.

Tabu

Ensomhet kan være flaut å snakke om, og har blitt omtalt som et tabu og en skam. Den psykiatriske sykepleieren Brita Nilsson mener det er greit å si at man er alene, men hvis man sier at man er ensom så blottlegger man seg.

Helse-effekt

En meta-analyse fra 2010 av 148 tidligere publiserte studier om menneskelig samhandling konkluderte med at ensomhet er like risikabelt som å røyke mer enn 15 sigaretter om dagen, å være alkoholiker, å ikke trene og å være overvektig.

Litterært

I perioder har ensomhet vært behandlet og tildels dyrket i kunsten, eksempelvis i billedkunsten (Edvard Munchs Sjalusi er ett av mange eksempler). I skrivekunsten kan både Sigbjørn Obstfelders Julekveld og Knut Hamsuns Sult tolkes som beskrivelser av ensomhet.
Manzhouli

Manzhouli, eller Mandchouli, (kinesisk: 满洲里; pinyin: Mǎnzhōulǐ) er et byfylke i byprefekturet Hulun Buir i den autonome region Indre Mongolia i Folkerepublikken Kina. 
Befolkningen var på 158 263 innbyggere i 1999.
Byen er grenseby mot Russland. Under den russiske borgerkrig var Manzhouli, som er tilknyttet det kinesiske jernbanenett, det militære hovedkvarter for general Grigorij Semenov.

Samferdsel

Kinas riksvei 301, som går fra Suifenhe i provinsen Heilongjiang via blant annet Mudanjiang, Harbin og Qiqihar, ender i Manzhouli.
Lachneophysis

Utseende

Middelsstore til ganske store (20-40 millimeter), avlange, brungule til brune trebukker. Antennene er tynne og omtrent halvparten så lange som kroppen, kjevene er ikke forstørrede. Pronotum er mye bredere enn langt, rundet til trapesformet uten store pigger eller påfallende sagtagging langs ytterkanten. Det er oftest et par mer eller mindre trekantede, blank groper i midten. Dekkvingene er parallellsidige med stumpvinklede "skuldre", overflaten kraftig punktert og mer eller mindre læraktig.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten lever i Øst-Afrika, fra Etiopia i nord til Malawi i sør.
Bullitt

Handling

Politiagent Frank Bullitt får det i utgangspunktet rutinemessige oppdraget med å beskytte mafia-informanten Johnny Ross. Ross (Pat Renella) skal egentlig vitne mot sine mafia-sjefer foran en underkomité i senatet i San Francisco, men blir drept av mafiaens lakeier før han kommer så langt. Bullitt setter i gang og etterforske saken, men senator Walter Chalmers (Robert Vaughn), lederen for komiteen, vil plutselig at han skal avslutte etterforskningen.

Om filmen

Filmen regnes i dag som en klassiker og huskes spesielt for den høydramatiske biljakten gjennom San Franciscos gater. I den berømte biljakten kjøres en 390 GT V8 Ford Mustang (McQueen) og en Dodge Charger. Bullitt fikk en Oscar for beste filmklipp i 1969. Den ble også tildelt andre priser.
I filmen Gone in 60 seconds gjøres det en hyldest til denne filmen. Nickolas Cages's rollefigur blir «bedt» om å stjele en bil med kodenavn Eleanor, som er en 500 GT, men samme bil bare med større motor.
Thelma (1922)

Innspillingsfakta

Innspillingen begynte i slutten av juli 1922.

Fakta om filmen

Ifølge en studiotabell i 29. juli 1922-utgaven av Camera var Thelma da inne i sin første innspillingsuke.

Handling

Selv om Thelma er elsket av mange i sin norske landsby, vet ikke hva kjærlighet er før hun møter engelskmannen Sir Phillip Errington. Etter bryllupet tar han med seg hustruen til London, der hun blir godt mottatt, men ikke av Phillips sjalu «venner». Lady Clara og Lennox intrigerer for å få framstilt Phillip som utro, og Thelma vender hjem til Norge. Phillip reiser etter henne og beviser sin uskyld.

Bevaringsstatus

Filmen er bevart.
David Dunn

Blackburn Rovers

Som barn gikk Dunn på Blackburnkamper med sin bestefar, og 26. september 1998 fikk han drømmen sin oppfylt da han debuterte for sin favorittklubb i et målløst oppgjør mot Everton F.C.. Han kom inn som innbytter etter 70 minutter, men ble tatt av igjen etter 81 minutter da en lagkamerat fikk rødt kort. Nøyaktig fem måneder senere scoret han sitt første ligamål, i en 3-1 seier over Aston Villa. Debutsesongen til Dunn endte med nedrykk.
Etter en skuffende 11.-plass i serien påfølgende sesong, rykket Blackburn Rovers opp igjen året etter, mye takket være Dunn som noterte seg for tolv ligamål fra sin midtbaneposisjon. Samme sesong scoret han også hattrick fra straffemerket i en cupkamp mot Rochdale. Ett år etter opprykket vant Dunn ligacupen med Blackburn. Tottenham Hotspur ble slått 2-1.

Birmingham City

Sommeren 2003 ble Dunn solgt til Birmingham F.C. etter å ha kommet på kant med daværende manager Graeme Souness. På tre og en halv sesong spilte Dunn 58 kamper i Midlands-klubben, før ryktene begynte å svirre om en retur til gamleklubben. Han holdt på å havne i Bolton, etter å ha gjennomført en medisinsk test der i januar 2007. Men Blackburn snappet ham opp i tolvte time.

Blackburn Rovers

Sesongen 2009/2010 ble en stor opptur for Dunn. Nok en gang gikk han skadet noen måneder. Men til tross for det scoret han ni mål, det samme antall som de seks foregående sesongene til sammen. Og han beviste viktigheten av sin tilstedeværelse på Blackburns midtbane, med sin kreativitet og pasningsevne.

Oldham Athletic

30. juli 2015 signerte Dunn for League One klubben Oldham Athletic på en ettårskontrakt. Sjef Darren Kelly uttalte at Dunn ville gjøre lagets midtbane en av de sterkeste i ligaen for den kommende 2015/16-sesongen.

Internasjonalt

Han står bokført med én landskamp for England. Det var i en treningskamp mot Portugal i 2002. Flere har hevdet at Dunn ville hatt mange flere landskamper om han ikke hadde vært så skadeutsatt. Paul Ince uttalte en gang at han trodde Dunn skulle bli den nye Paul Gascoigne.
Skyting under Stillehavslekene 2003

Skyting under Stillehavslekene  2003. Skyting var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var andre gangen som skyting var med på programmet under stillehavslekene. Det var seks øvelser og Tahiti ble beste nasjon med fire gullmedaljer foran Fiji med to.
Lopasnja

Lopasnja (russisk: Лопа́сня) er ei elv i Moskva oblast i Russland. Den er ei venstre sideelv til Oka. Elva er 108 kilometer lang og har et nedbørfelt på 1 090 km². Middelvannføringen er på 6,76 m³/s.
Mandy Burrekers

Klubb

Hun begynte å spille håndball som seksåring i amsterdamklubben De Volewijckers, hvor hun spilte i 11 år. De siste tre årene var klubben i den øverste nederlandske ligaen.
I 2005 flyttet hun til Tyskland og signerte for TSG Ketch. Der spilte hun fast på ungdomslaget, mens hun ble regelmessig brukt på A-laget. I 2007 vant klubben det tyske ungdomsmesterskapet.
I 2008/09-sesongen sto hun i mål for det norske laget Gjerpen Håndball, men flyttet tilbake til Tyskland sommeren 2009, hvor hun nå spiller for Frankfurter HC.

Landslag

Burrekers spilte 35 landskamper for det nederlandske juniorlandslaget og ble tatt ut på det nederlandske A-landslaget foran Håndball-VM 2011 for kvinner.
Lahu

Lahu (kinesisk: 拉祜族, pinyin: Lāhùzú; egne navn: Ladhulsi eller Kawzhawd; vietnamesisk: La Hủ) er et folk i Kina og Sørøst-Asia.

Utbredelse

Det er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 453.705 av dem i Kina, for det meste i provinsen Yunnan.  
Endel har for lang tid siden utvandret sørover. Det anslås at 150.000 lever i Burma.  I Thailand er lahu en av de seks fjellstammer som gruppert sammen har et folketall på 100.000 mennesker. Omkring 10.000 lever i Laos. Det er omkring 1500 bosatt i Lai Chau-provinsen i Vietnam.
Til USA er det også kommet mindre grupper, for det meste til Minnesota, California og Nord-Carolina.

Språk

Folket har et eget språk som tilhører de tibetoburmanske språk.

Religion

Lahuenes tradisjonelle religion er polyteistisk. Buddhismen ble introdusert sent på 1600-tallet og har fått stor utbredelse. Mange lahuer i Kina er buddhister. Kristendommen fikk fotfeste i Burma på 1800-tallet og har spredt seg blant lahuene der.
Malacopsyllidae

Liv og utvikling

De to artene i denne familien lever ende i gangene til beltedyr og suger blod fra disse.

Utbredelse

Familiens to arter finnes i Sør-Amerika.
Christian Sørum

Karriere

Til og med sesongen 2015 spilte Sannarnes og Sørum sammen. Våren 2016 spilte Sørum sammen med Morten Kvamsdal. Duoen deltok blant annet i OL-kvalifisering i 2016, men klarte ikke å kvalifisere seg. Samme år kom de til åttedelsfinalen i EM, best av de norske lagene. 
Midtveis i sesongen 2016 ble Sørum en del av det nye prosjektet BeachVolley Vikings. Her innledet han et samarbeid med Anders Mol. Mol og Sørum ble europamestre i U22-klassen samme høst, i det som ble Sørums andre gull i klassen. De overrasket også ved å komme til kvartfinalene i den prestisjefulle Klagenfurt Major-turneringen. I juli 2017 gjorde Sørum og Mol det på nytt sterkt i en Major-turnering, denne gangen i Gstaad. Her endte duoen på en niendeplass.

2018

I 2018-sesongen etablerte Mol og Sørum seg for alvor i verdenseliten. I mai kom de på andreplass i firestjernersturneringen i Itapema i Brasil. Deretter kom det definitive gjennombruddet, da de vant den femstjerners masterturneringen i Gstaad i midten av juli. Kun en uke senere kom duoens første mesterskapsmedalje på seniornivå, da de gikk ubeseiret gjennom EM i Nederland og ble europamestre etter å ha slått latvierne Jānis Šmēdiņš og Aleksandrs Samoilovs 2–0 i finalen.  I august 2018 vant laget sin tredje storturnering på rad, da også masterturneringen i Wien ble vunnet. Sørum og Mol avsluttet 2017/18-sesongen med å slå det polske paret Grzegorz Fijałek og Michał Bryl i finalen i verdensserien, en tittel som var verdt 150 000 USD i premiepenger.

2019

Mol/Sørum startet sesongen 2019 som toppseedet på verdensrankingen etter de sterke prestasjonene i 2018. Sesongen 2019 tyvstartet i Las Vegas høsten 2018, og Mol/Sørum fortsatte der de slapp, med gull. Til tross for at Mol slet med en kneskade i sesonginnledningen, kom paret til kvartfinalen både i Haag og i Xiamen tidlig i kalenderåret 2019.  I mai var Mol tilbake for fullt, og laget innledet en ny seiersrekke. I løpet av tre uker vant de tre verdensserieturneringer på tre ulike kontinenter, da turneringene i Itapema, Jinjiang og Ostrava alle ble vunnet. I vårsesongens siste turnering ble det 2.plass i Warszawa, men laget ble likevel ansett som favoritter før VM i Hamburg. Verdensmesterskapet endte med en bronsemedalje, etter tap mot hjemmelaget Thole/Wickler i semifinalen. Dette var Norges første VM-medalje siden Kjemperud/Høidalen i 2001, og laget ga uttrykk for både glede og stolthet over medaljen. Den første turneringen etter VM var den tradisjonsrike turneringen i Gstaad, hvor Mol/Sørum forsvarte seieren fra 2018 og tok sin femte turneringsseier for sesongen. Turneringene i Tokyo og Wien ble deretter også vunnet av det norske laget.
MachoPsycho

Bakgrunn

MachoPsycho holder til i Göteborg og fikk sitt gjennombrudd i 2007 da de var medkomponister og medprodusenter for P!nk-singelen «Stupid Girls». Kort tid etter startet de å skrive låter for artister som Backstreet Boys, Teddy Geiger og Natasha Bedingfield.
I 2008 produserte de ni sanger for Ilse DeLanges platinaalbum, Incredible. 
MachoPsycho deltok i Eurovision Song Contest 2013 da de komponerte Margaret Bergers «I Feed You My Love» sammen med Karin Park. De skrev også låten «Superman» som deltok i Romanias nasjonale konkurranse i 2015.
Polyvinylklorid

Fremstilling

Polyvinylklorid fremstilles ved polymerisering av monomeren vinylklorid, som vist. Siden ca. 57% av massen er klor, trengs det mindre petroleum for å produsere en gitt masse PVC enn for mange andre polymerer.

PVC produksjon i Norge

Ineos har klorfabrikk på Rafnes og PVC-fabrikk i Grenland.
Magnum '44

Handling

En selvtekts-gruppe kledd i politiuniformer har begynt å myrde San Franciscos mest kjente gangstere. En etter en får kjeltringer som har unnsluppet tiltale, den straffen de fortjener. Harry Callahan blir satt på saken og desto nærmere han kommer løsningen skjønner han at hans eget liv er i fare. Etterhvert viser det seg at gruppen har forgreninger inn i politiets rekker.

Om filmen

Filmen innbrakte rundt 40 millioner dollar på kino i USA.
Den ble godt mottatt av kritikerne og har fått 81 % på Rotten Tomatoes. VGs anmelder gav den terningkast fem.
Forest

Særtrekk

I Forest/Vorst ligger de to store parkene (Parc de Forest/Park van Vorst og Parque de Duden/Dudenpark), abbediet St. Dionys og en Audifabrikk. Her ligger også et jernbanedepot hvor den belgiske basen for eurostartogsettene har sin tilhørighet.
Området nord for sentrum (ved rådhuset) og mellom det langstrakte industriområdet og fde to parkene, er et multikulturelt område som i byen ofte oppfattes som problemområde.
Coelocorynus digennaroi

Utseende

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten lever i Etiopia[[[[[[]]]]]].
Todalen (Surnadal)

Todalen er en bygd i Surnadal kommune på Nordmøre i Møre og Romsdal.
Todalen ligger i enden av riksvei 671. På denne veien ligger også Svinviktunnelen som ble åpnet i 2001. Bygda, med vel 400 innbyggere, ligger innerst i Todalsfjorden. I Todalen finner man gardsdrift, industri og natur side om side. I bygda renner det også en veldig god lakse- og ørretelv, Toåa, som i mange år har vært populær blant sportsfiskere. Elva ligger i et naturskjønt område hvor det er et aktivt landbruk, og hvor elva renner gjennom et vakkert kulturlandskap. Kulturlandskapet er omkranset av frodige lier som går over i høye fjell, Trollheimen.
Todalen er også kjent for å være hjembygda til Vangsgutane, fra tegneserien med samme navn. En statue av Vangsgutane ble reist ved Todalen skule i 1997. Ved siden av skolen ligger Halsesamlinga, dedikert til Leif Halse, skaperen av tegneserien
Thomas Helmer

Landslaget

Han deltok i flere internasjonale turneringer for Tyskland. Han ble europamester i fotball i 1996.
Landkreis Spree-Neiße

Geografi

Kretsen grenser i nord til Landkreis Oder-Spree, i øst til Polen, i sør til Landkreis Görlitz og Landkreis Bautzen i Fristaten Sachsen, i vest til Landkreis Oberspreewald-Lausitz og i nordvest til Landkreis Dahme-Spreewald. Landkreis Spree-Neiße omslutter nesten fullstendig den kretsfrie byen Cottbus.
Pride Fighting Championships

Regler

Kampene bestod av tre runder, hvorav den første varte i ti minutter, den andre og den tredje varte i fem minutter. Pausene mellom hver runde var på to minutter.
Under stevnene avholdt i USA ble regler fastsatt av delstaten Nevada som NSAC Unified MMA brukt. Det innebar at ikke-tittel kamper bestod av tre fem-minutters runder og tittel-kamper bestod av fem fem-minutters runder, med pause på seksti sekunder mellom rundene.
Ringen benyttet i Pride var kvadratformet og målte 7 meter i lengde (ca 23 fot).